Gentile Bellini
Store norske leksikon,Kunst og estetikk,Bildende kunst,Kunsthistorie,Italiensk manierisme, barokk- og renessansekunst
Gentile Bellini var en italiensk maler. Han vant hurtig stor anseelse i Venezia og regnes for grunnleggeren av det venetianske historiemaleri. Han har blant annet utført en rekke store veggbilder i Dogepalasset og andre offentlige bygninger, som gir et utmerket bilde av livet i republikkens blomstringstid.
Under inntrykk av et opphold hos sultan Muhammed 2, som han malte i 1479, anvender han ofte orientalske typer i sine bibelske bilder. Hans kunst bærer til tider preg av påvirkning fra Mantegna, da i en hard detaljutforming.Blant hans figurrike og fortellende skildringer av folkeopptog er Korsets mirakel-serien (Accademia de Belle Arti, Venezia) den mest berømte. Blant hans elever var Vittore Carpaccio.Han var eldste sønn av Jacopo Bellini, og bror av Giovanni Bellini. Les mer i Store norske leksikon historiemaleri renessansen Italias kunst fram til 1900